CELEX: 52008PC0132
Language: hu
Date: 2008-03-11
Title: Javaslat: a Tanács határozata az országhatáron átterjedő környezeti hatások vizsgálatáról szóló, 1991-ben aláírt espoo-i ENSZ/EGB egyezményhez kapcsolódó, a stratégiai környezeti vizsgálatról szóló jegyzőkönyvnek az Európai Közösség nevében történő jóváhagyásáról

Fontos jogi nyilatkozat

|

52008PC0132

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 11.3.2008COM(2008) 132 végleges2008/0052 (CNS)Javaslat:A TANÁCS HATÁROZATAaz országhatáron átterjedő környezeti hatások vizsgálatáról szóló, 1991-ben aláírt espoo-i ENSZ/EGB egyezményhez kapcsolódó, a stratégiai környezeti vizsgálatról szóló jegyzőkönyvnek az Európai Közösség nevében történő jóváhagyásáról(előterjesztő: a Bizottság)INDOKOLÁSAz országhatáron átterjedő környezeti hatások vizsgálatáról szóló, 1991-ben aláírt ENSZ/EGB egyezmény (a továbbiakban: espoo-i egyezmény), a környezeti hatásvizsgálatra vonatkozó hatályos jogszabályokra építve, meghatározta az azokkal az érintett felekkel folytatandó konzultációkra vonatkozó eljárásokat, akikre/amelyekre a tervezett projektek valószínűleg hatással lesznek. Az egyezmény 1997-ben lépett hatályba. Az Európai Közösség 1991. február 26-án írta alá, majd 1997. június 24-én ratifikálta. Főbb rendelkezéseinek végrehajtásáról a 97/11/EK irányelv rendelkezik.A kedvezőtlen környezeti hatások projektszinten való elkerülését nehezíthetik a tervek vagy szakpolitikák szintjén már meghozott döntések. Ezért általánosan elfogadott nézet, hogy ezeken a szinteken is célszerű bevezetni egy hasonló vizsgálati eljárást. Ezt nevezik stratégiai környezeti vizsgálatnak (strategic environmental assessment – SEA). Erre való tekintettel már az espoo-i egyezmény is rendelkezett arról, hogy a felek „a megfelelő mértékig töreked[je]nek arra, hogy a környezeti hatásvizsgálat elveit alkalmazzák a politikákra, tervekre és programokra” .A stratégiai környezeti vizsgálatra vonatkozó EU-jogszabályokat a bizonyos tervek és programok környezetre gyakorolt hatásainak vizsgálatáról szóló 2001/42/EK irányelv („SEA-irányelv”) tartalmazza. A SEA-irányelv tervek és programok széles skálájára alkalmazandó, és azok környezeti hatásainak értékelésére és a kapcsolódó jelentéskészítésre vonatkozóan részletes követelményeket határoz meg, továbbá az espoo-i egyezményre támaszkodva egy, az országhatáron átterjedő hatásokra vonatkozó rendelkezést is tartalmaz.A 2003. májusában Kijevben (Ukrajnában) tartott ötödik „Environment for Europe” miniszteri konferencia elfogadta az országhatáron átterjedő környezeti hatások vizsgálatáról szóló, 1991-ben aláírt espoo-i ENSZ/EGB egyezményhez kapcsolódó, a stratégiai környezeti vizsgálatról szóló jegyzőkönyvet (SEA-jegyzőkönyv). A Bizottság – az Európai Közösség nevében – 2003. május 21-én írta alá a SEA-jegyzőkönyvet.A jegyzőkönyv célkitűzéseit az 1. cikk tartalmazza. Ezen célkitűzések a környezet (beleértve az egészséget) magas szintű védelmének biztosítására irányulnak, továbbá arra, hogy a környezettel (többek között az egészséggel) kapcsolatos szempontok beépüljenek a fenntartható fejlődés további előmozdítását célzó intézkedésekbe és eszközökbe.A jegyzőkönyvben foglalt alapvető kötelezettségek három csoportba sorolhatók:Az első csoportba a közvélemény számára nyújtandó támogatásra és iránymutatásra, a témával foglalkozó társulások elismerésére és támogatására, valamint a jegyzőkönyv célkitűzéseinek nemzetközi szinten való előmozdítására vonatkozó kötelezettségek tartoznak, továbbá azok, amelyek célja, hogy a jegyzőkönyv hatálya alatt jogaikat gyakorló személyeket – állampolgárságuk alapján stb. – ne érje hátrány vagy megkülönböztetés.A második csoportba a bizonyos tervek és programok környezetre gyakorolt hatásainak vizsgálatával foglalkozó rendelkezések tartoznak. Ezek a tervek és programok két csoportba sorolhatók: az elsőbe (a 4. cikk (2) bekezdése szerint) azok tartoznak, amelyek esetében – néhány korlátozott számú eset kivételével – kötelező vizsgálatot végezni, a másodikba (a 4. cikk (3) bekezdése szerint) pedig azok, amelyeknél akkor kell vizsgálatot végezni, ha a felek jelentős hatásokat valószínűsítenek. Az említett cikkek a környezeti vizsgálat különböző szakaszaira vonatkozó részletes rendelkezéseket tartalmaznak.Végül pedig a jegyzőkönyv – a szakpolitikákra és jogszabályokra vonatkozó előírások meghatározásán keresztül – az espoo-i egyezmény szakpolitikákkal kapcsolatos rendelkezésére is támaszkodik. A feleknek „törekedniük kell arra, hogy mérlegeljék a környezeti (beleértve az egészséggel kapcsolatos) szempontokat és azok a megfelelő mértékig beépüljenek” a környezetre (ezen belül az egészségre) nagy valószínűséggel hatást gyakorló szakpolitikák és jogszabályok előkészítésének folyamatába. Ennek során figyelembe kell venniük a jegyzőkönyvben foglalt „megfelelő elveket és elemeket” . Adott esetben meg kell határozniuk az ennek végrehajtásához szükséges gyakorlati intézkedéseket, és a felek találkozója számára ezen előírások alkalmazásáról jelentést kell küldeniük. Az Európai Közösség az espoo-i egyezményhez kapcsolódó, a stratégiai környezeti vizsgálatról szóló jegyzőkönyv 13. cikkét – a fenntartható fejlődésre és a jobb szabályozásra vonatkozó közösségi stratégiával összhangban – a hatásvizsgálatra vonatkozó, és a fenntartható fejlődés gazdasági, társadalmi és környezeti összetevőivel kiegyensúlyozott módon foglalkozó közleményekben[1] rögzített hatásvizsgálati eljárásokon keresztül kívánja alkalmazni.A jegyzőkönyv egészében a „környezet”, illetve „környezeti” kifejezések mindig a „beleértve az egészséget” kifejezéssel együtt szerepelnek. Az emberi egészségre való utalás már most is szerepel a környezet azon elemei között, amelyekkel kapcsolatban a SEA-irányelvben előírt környezeti jelentésben adatokat kell szolgáltatni. A jegyzőkönyvben szereplő utalások megerősítése egy, a környezeti hatásvizsgálatra vonatkozó jelenlegi jogszabályokban gyakran figyelmen kívül hagyott környezeti szempont súlyának növelését célozza. Ez azonban nem jelenti azt, hogy orvosi vizsgálatot kell végezni. Mindez a „környezeti (többek között az egészségre gyakorolt) hatás” kifejezés definíciójából egyértelműen kiderül, hiszen az alapvetően ugyanazokat a környezeti elemeket takarja, amelyekre az irányelvben előírt környezeti jelentésnek ki kell térnie.Az uniós dimenzió számos aspektusát érdemes megvizsgálni. Az Európai Közösség és a tagállamok vezető szerepet játszottak a SEA fogalmának kidolgozása és annak gyakorlati megvalósítása során, és támogatásukat a jegyzőkönyv ratifikálásán keresztül is meg kell, hogy erősítsék.A jegyzőkönyv ratifikálását követően a Közösséget a jegyzőkönyv hatálya alá tartozó tevékenységek tekintetében kötelezni fogják az abban foglalt követelmények. Ha az EK és a tagállamok ratifikálják a jegyzőkönyvet, azzal a jegyzőkönyv hatálybalépéséhez szükséges ratifikációk száma eléri a szükséges 16-ot.A fentiekre tekintettel célszerű, hogy a Közösség jóváhagyja (lásd az 1. cikket) az országhatáron átterjedő környezeti hatások vizsgálatáról szóló espoo-i ENSZ/EGB egyezményhez kapcsolódó, a stratégiai környezeti vizsgálatról szóló jegyzőkönyvet.2008/0052 (CNS)Javaslat:A TANÁCS HATÁROZATAaz országhatáron átterjedő környezeti hatások vizsgálatáról szóló, 1991-ben aláírt espoo-i ENSZ/EGB egyezményhez kapcsolódó, a stratégiai környezeti vizsgálatról szóló jegyzőkönyvnek az Európai Közösség nevében történő jóváhagyásárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 175. cikke (1) bekezdésére, összefüggésben 300. cikke (2) bekezdése első albekezdésének első mondatával, valamint 300. cikke (3) bekezdésének első albekezdésével,tekintettel a Bizottság javaslatára[2],tekintettel az Európai Parlament véleményére[3],mivel:(1) 2003. május 21-én, a 2003. május 21-23. között Kijevben (Ukrajnában) tartott ötödik „Environment for Europe” miniszteri konferencia alkalmával a Bizottság – az Európai Közösség nevében[4] – aláírta az országhatáron átterjedő környezeti hatások vizsgálatáról szóló, 1991-ben aláírt espoo-i ENSZ/EGB egyezményhez kapcsolódó, a stratégiai környezeti vizsgálatról szóló jegyzőkönyvet.(2) A jegyzőkönyv azáltal, hogy rendelkezik a tervek és programok, illetve – a megfelelő mértékig – a szakpolitikák és a jogalkotás vélhetően jelentős környezeti (többek között az egészségre gyakorolt) hatásainak értékeléséről, hozzájárul a környezet védelméhez, ezen keresztül pedig környezeti (többek között az egészséggel kapcsolatos) szempontokkal egészíti ki a fenntartható fejlődés további előmozdítását célzó intézkedéseket és eszközöket.(3) Az országhatáron átterjedő környezeti hatások vizsgálatáról szóló, 1991-ben aláírt espoo-i ENSZ/EGB egyezményhez kapcsolódó, a stratégiai környezeti vizsgálatról szóló jegyzőkönyvet az Európai Közösségnek jóvá kell hagynia,A KÖVETKEZŐKÉPPEN HATÁROZOTT:1. cikk1. Az országhatáron átterjedő környezeti hatások vizsgálatáról szóló espoo-i ENSZ/EGB egyezményhez kapcsolódó, a stratégiai környezeti vizsgálatról szóló jegyzőkönyvet (SEA-jegyzőkönyv) a Közösség nevében a Tanács jóváhagyja.2. A SEA-jegyzőkönyv szövegét csatolták e határozathoz.2. cikk1. A Tanács elnöke felhatalmazást kap, hogy kijelölje az(oka)t a személy(eke)t, aki(k) jogosult(ak) a SEA-jegyzőkönyv jóváhagyásáról szóló okiratot az Egyesült Nemzetek Főtitkáránál mint letéteményesnél a jegyzőkönyv 22. cikkével összhangban letétbe helyezni.2. Ezzel egyidejűleg a kijelölt személy(ek) letétbe helyezi(k) az e határozat mellékletében foglalt hatásköri nyilatkozatot, a jegyzőkönyv 23. cikkének (5) bekezdésével összhangban.Kelt Brüsszelben, […]-án/-én.a Tanács részérőlaz elnökMELLÉKLETAz Európai Közösség nyilatkozata a környezetvédelmi szempontú stratégiai értékelésről szóló jegyzőkönyv 23. cikkének (5) bekezdése értelmébenAz Európai Közösség kijelenti, hogy az Európai Közösséget létrehozó szerződéssel, és különösen annak 175. cikke (1) bekezdésével összhangban, hatásköre kiterjed olyan nemzetközi megállapodások megkötésére és az azokból eredő kötelezettségek teljesítésére, amelyek a következő célkitűzések eléréséhez járulnak hozzá:– a környezet minőségének megőrzése, védelme és javítása,– az emberi egészség védelme,– a természeti erőforrások körültekintő és ésszerű hasznosítása,– a regionális vagy világméretű környezeti problémák leküzdésére irányuló intézkedések nemzetközi szinten való ösztönzése.Az Európai Közösség továbbá úgy nyilatkozik, hogy már elfogadta az ezen jegyzőkönyv hatálya alá tartozó ügyeket szabályozó, tagállamaira nézve kötelező hatállyal bíró jogszabályokat, ideértve a bizonyos tervek és programok környezetre gyakorolt hatásainak vizsgálatáról szóló 2001/42/EK európai parlamenti és tanácsi irányelvet, és e jogszabályok listáját, a jegyzőkönyv 23. cikke (5) bekezdésének megfelelően, a jegyzőkönyv Letéteményeséhez be fogja nyújtani és azt szükség esetén frissíti.Az Európai Közösség felelős a jegyzőkönyvből eredő, a közösségi jogszabályok hatálya alá tartozó kötelezettségek teljesítéséért.A közösségi hatáskör gyakorlása – természetéből adódóan – folyamatosan fejlődik.[1] A hatásvizsgálatról szóló közlemény (COM (2002) 276 végleges); Jobb szabályozás a növekedés és a munkahelyteremtés területén az Európai Unióban (COM (2005) 97 végleges), 2005. március 16.; A hatásvizsgálatról szóló bizottsági iránymutatás, 2006. március 15-én frissített változat; "Jobb szabályozás és megerősített hatásvizsgálat (2007. június 28.)[2] HL C […]., [ …]., […]. o.[3] HL C […]., [ …]., […]. o.[4] A Tanács 2003. május 19-i határozata.